stanford-oval/wikipedia huggingface dataset:
Heroes of Might and Magic V: Hammers of Fate
Ominaisuuksia

Lisäosa sisälsi useita uusia parannuksia alkuperäiseen peliin. Huomattavin uudistus oli uusi kääpiöiden rotu Fortress, joka käyttää riimu taikaa (riimutaika tarkoittaa, että taikojen tekemiseen käytetään resursseja manan sijaan). Pelissä on kolme uutta kampanjaa, jotka jatkavat alkuperäistä tarinaa. Neljätoista uutta artefaktia, kolme uutta olentoa sekä täydentävät kampanjasankarit on lisätty, kuten myös kauanodotettu kartta-/kampanjaeditori. Peliin lisättiin myös neljännestä osasta tutut karavaanit, yhtäaikaset vuorot moninpelissä, sekä random map generator, joka luo automaattisesti uuden tason toivomuksien mukaisesti. Lopuksi peliin lisättiin myös luopiot, jotka ovat alarotuja olemassa olevista roduista. Luopioita ei voi värvätä omaan armeijaan, mutta ne liittyvät huomattavasti tarinaan.
Ominaisuuksia > Yhtäaikaiset vuorot

Yhtäaikaiset vuorot ovat uusi ominaisuus, jota voidaan käyttää moninpelissä siihen asti kunnes pelaaja ottaa jonkin vastapelaajan kanssa yhteen. Tämä on toteutettu nopeuttamaan peliä, sillä useasti moninpelin alussa pelaajat pelaavat erillään tekoälyä vastaan.
Ominaisuuksia > Karavaanit

Karavaanit ovat nopea tapa siirtää joukkoja kaupungista toiseen. Karavaaneille annetaan joukkoja, joita ne kuljettavat nopeaa tahtia kohti määränpäätään, mutta niitä ei voi erikseen ohjata matkan varrella. Vihollisen pelaajat voivat hyökätä karavaaneja vastaan.
Uusi rotu > Fortress

Fortress sisältää tulella työskenteleviä kääpiöitä, jotka asuvat maanalaisessa kuningaskunnassa. Heidän erikoistaitonsa on riimutaika ja rodun pahimpia kilpailijoita ovat pimeän haltijat.
Juoni

Tarina jatkuu jonkin ajan kuluttua Heroes of Might and Magic V:n tärkeimmistä tapahtumista (969-970 YSD). Isabel on palannut imperiumiinsa, mutta ihmiset puhuvat muuttuneesta kuningattaresta, ei samasta, joka meni Sheoghille. Isabel on julistanut itsensä pyhimykseksi ja vaatii itsestään käytettävän nimeä Saint Isabel (Pyhä Isabel). Godricin tytär Freyda lähetetään pysäyttämään kuningatar Isabelin kutsumat "kapinalliset". Freydan tehtävänä on noutaa nuori prinssi Andrei, ja hänet lähetetään hakemaan häntä kääpiöiden kaupungista Tor-Hrallista. Siellä Laszlo, Freydan liittolainen, hyökkää kääpiöiden kimppuun, kun Freyda on heidän kanssaan. Wulfstanin ystävällisestä sydämestä johtuen Freyda kuitenkin vapautetaan. Tästä lähtien Freyda ei enää taistele kuningattarensa puolesta. Hän saa selville, että hänen isänsä on siepattu ja uudelleenjärjestyy Duncanin avulla, joka auttaa häntä saamaan aluksen turvallisesti kuljettamaan hänet valtakuntaan.
Tor-Hrallin hyökkäys jättää kääpiöt hieman järkyttyneiksi. Wulfstanilla ja hänen veljellään Rolfilla on vastakkaisia ​​näkemyksiä, joten Rolf liittoutuu itseensä kuningattaren kanssa, kun taas Wulfstan taistelee omia taisteluitaan. Tämän riita-asian takia Wulfstan päätyy montaa kääpiötä vastaan, mutta monet kääpiöt kokoontuvat hänen avukseen omien erehtensä jälkeen. Tämän seurauksena Wulfstanin vaikutus kääpiöiden keskuudessa kasvaa. Lopulta Wulfstan kokoontuu ystävänsä Duncanin kanssa ja yhdessä he järjestävät houkutuksen Freydan matkan turvallisuuden varmistamiseksi. Tor-Hrallin kaupunki vallataan takaisin Wulfstanin nimeen. Pian tämän jälkeen Freyda kohtaa kuolettavasti haavoittuneen Godricin, joka kehottaa Freydaa jatkamaan taistelua ja kuolee Freydan käsivarsille. Elrath ottaa Godricin hengen huostaansa antaen Freydalle lahjan. Freydan huutaessa Lazlon nimeä, Laszlo kuolee.
Ylaya on lain pitäjä ja Malassan tytär pyytää häntä selvittämään, mitä rituaalia Soulscar-klaani, joka ei seuraa Malassaa harjoittaa. Kun Ylaya havaitaan, hän pakenee ja etsii Raelagin, joka on ollut kateissa kuukausia. Hän löytää hänet Isabelin kanssa ja huomaa, että tämä Isabel on todellinen Isabel ja kuningatar on itse asiassa succubus Biara, joka on säästynyt jo useaan otteeseen. Tehtyään liiton Black Dragonien kanssa, Ylaya kukistaa suuren osan Soulscar-klaanista, ja Dark Elf -klaanit voivat siis olla tilapäisesti rauhassa. Vaikka rauha kestää, Ylayalla ja Raelagilla on yksi vihollinen vähemmän. Ennen viimeistä taistelua Raelag erkanee ryhmästä saavuttaakseen jotain, joka auttaa sodassa. Ylaya, Freyda, Duncan, Wulfstan ja Isabel kokoontuvat yhteen ja yhdistävät voimansa vallatakseen Tor-Hrallin lopullisesti. Kuningas Tolghar tapetaan taistelun aikana ja Imperiumin joukot nähdään vetäytymässä. Ylivoimaisen taistelun jälkeen paljastuu, että arkkipiispa Alaric palvelee edelleen Biaraa. Raelag nähdään puhumassa Tierun hengen kanssa jotain idästä ja oletetaan, että tämä on suora viittaus örkkeihin, jotka esitellään idän heimoina.
Pelissä on myös viisi lisäkampanjaa, joita voi pelata multiplayerissa.
Juoni > Temptation

Narxes antaa Zehirille käärön, jonka hän uskoo olevan peräisin Cyrusilta itseltään. Zehir alkaa uskoa isänsä olevan elossa ja matkaa Ring of the Unrepentant-sormuksen avulla paikalle, jossa hänen isänsä kuoli Markalin toimesta. Zehir kohtaa isänsä, mutta alkaa epäillä tämän puheita. Cyrus paljastuukin Markalin hengeksi, joka kertoo siirtäneensä sielunsa Zehirin käyttämään sormukseen selviytyäkseen. Zehir taistelee Markalia vastaan ja tuhoaa hänet lopullisesti. Zehir pettyy siitä ettei voinut pelastaa isäänsä eikä löytänyt mitään merkkejä hänestä ja palaa Hopeakaupunkeihin.
Juoni > New Enemies

Findan on palannut Irollaniin, mutta huomaa että Irollan on joutunut piirityksen kohteeksi. Gaian kertoo Findanille että Pimeät haltijat ovat vallanneet kaupungit ja druidit kutsuvat elementaaleja puolustamaan kaupunkeja muilta haltijoilta. Findan joutuu vapauttamaan vallatut kaupungit yksi kerrallaan ja tuhoamaan kaupungeissa olevat elementaalit ja kukistamaan pimeiden haltijoiden päällikön Yrbethin. Tämän jälkeen Gaian ehdottaa Findania uudeksi kuninkaaksi, mutta Findan kieltäytyy sanoen olevansa väsynyt kaikista taisteluista ja tarvitsevansa lepoa.
Juoni > Iron Throne

Haegeirin kuoltua, Hrolf ehdottaa Tolgharia uudeksi kuninkaaksi. Tolghar suostuu ehdotukseen ja valtaa pääkaupungin Icegerdin ja kukistaa kaksi muuta kilpailijaansa tullen uudeksi kuninkaaksi. Hrolf onnittelee Tolgharia voitosta ja sanoo että hänen tarvitsee vain olla rehellinen niin kukaan ei enää taistele häntä vastaan.
Juoni > In search for power

Kha-Belethin kuoltua, Veyer aikoo ryhtyä Sheoghin uudeksi hallitsijaksi ja saavuttaakseen tämän hänen pitää saada haltuunsa kolme artefaktia ja oppia Gating-taidon salaisuudet.
Juoni > The Union

Giovanni, korkea arvoinen necromancer haluaa saada enemmän valtaa ja maata, joten hän värvää Lady Ornelian avukseen valtaamaan Hopeakaupungit. Vastineeksi Giovanni lupaa ryhtyä Ornelian mentoriksi. Ornelian avulla Giovanni valtaa kaupungit ja toteuttaa lupauksensa paljastaen kaikki tietonsa Ornelialle.
Aiheesta muualla

Laaja tietopaketti pelistä
Peli www.nival.com:ssa (Arkistoitu – Internet Archive)
| --- | --- |
Alkuperäinen pelisarja:  I • II • III • IV • V • VI • VII • VIII • IX • X
Muita tuotteita:  Swords of Xeen • Arcomage • Crusaders • Warriors • Legends • Dragon Rage • Mobile • Dark Messiah • Clash of Heroes
Heroes of Might and Magic:  I • II (The Price of Loyalty) • III (Armageddon’s Blade • The Shadow of Death) • IV (The Gathering Storm • The Winds of War) • V (Hammers of Fate • Tribes of  the East) • VI • VII
Muita tuotteita:  King’s Bounty • King’s Bounty: The Legend (The Armored Princess) • Chronicles • Game Boy Color • Quest for the Dragon Bone Staff • Kingdoms
Universumi:  Kreegan
Balakotin ilmaisku

Balakotin ilmaisku oli Intian ilmavoimien tekemä isku Pakistanin puolelle maiden välistä rajaa 26. helmikuuta 2019. Intian mukaan kohde oli Jaish-e-Mohammad-järjestön koulutusleiri Balakotissa Pakistanin Khyber Pakhtunkhwan maakunnassa. Intian mukaan järjestö oli vastuussa aikaisemmin samana vuonna tehdystä itsemurhaiskusta Intiassa.
Intian mukaan isku osui tarkoitettuihin kohteisiinsa, mutta ulkopuolisissa lähteissä sen tuhovaikutusta epäiltiin.
Tausta

Balakotin sijainti Pakistanissa.
Intia ja Pakistan ovat kiistelleet Kashmirin alueen asemasta sitten vuonna 1949 solmitun tulitaukosopimuksen.  Tilanne on kärjistynyt useampaan otteeseen sodaksi maiden välillä. Kashmirissa itsessään paikalliset aseelliset järjestöt ovat tehneet iskuja Intiaa vastaan ja Intia on syyttänyt Pakistania asejoukkojen tukemisesta. Tilanne kärjistyi jälleen Intian lakkautettua elokuussa 2018 perustuslain niin sanotun artikla 370:n, joka takasi alueelle erikoisaseman. 14. helmikuuta 2019 Jaish-e-Mohammad-nimisen järjestön jäsen teki itsemurhaiskun Pulwamassa, jossa sai surmansa 40 intialaista sotilasta. Intia liitti Pakistanin turvallisuuspalvelut iskun toteuttamiseen.
Ilmaisku

Intian ilmavoimat toteuttivat Balakotin ilmaiskun 26. helmikuuta 2019. Intian ilmaisku tehtiin Jaish-e-Mohammadin leirille Balakotissa Khyber Pakhtunkhwan maakunnassa. Ulkoministeri Vijay Gokhalen mukaan iskun pääkohde oli Jaish-e-Mohammadin johtohahmo Masood Azharin velipuoli. Järjestön sanottiin suunnittelevan uusia iskuja Intian puolella. Iskun suunnitteli ilmamarsalkka Chandrashekaran Harikumar, joka johti Intian ilmavoimien läntistä aluetta (Western Air Command).
Isku tehtiin aamuyöstä. Kohteeseen iskeneet koneet olivat tyyppiä Mirage 2000, joita oli Intian mukaan 12. Mukana iskun toteuttamisessa oli myös ennakkovaroituskoneita ja ilmatankkauskone. Intialaisten lähteiden mukaan Pakistanin Saab 2000 ennakkovaroituskone havaitsi lähestyvän osaston ja Pakistanin ilmavoimat lähetti paikalle F-16 hävittäjiään, jotka kääntyivät kuitenkin takia Intian koneiden määrän takia. Joidenkin lähteiden mukaan iskussa käytetyt pommit olivat israelilaisvalmisteisia SPICE 2000-pommeja, jotka ohjautuvat kohteeseensa elektro-optisesti tai GPS-ohjattuna.
Seuraukset

Intian mukaan isku osui kaikkiin tarkoitettuihin kohteisiinsa. Intian eri viranomaisten mukaan iskussa kuoli huomattava määrä tai 250–300 Jaish-e-Mohammadin jäsentä. Pian heräsi kuitenkin kysymyksiä iskun todellisesta vaikutuksesta. Esimerkiksi myöhemmin otetut satelliittikuvat paikalta eivät paljastaneet merkkejä tuhoista Balakotin kohteen rakennuksissa. Merkkejä vahingoista eivät löytäneet myöskään paikalla iskun jälkeen käyneet Reutersin toimittajat. Sen sijaan löydettiin merkkejä osumista läheiseen metsikköön. GPS-ohjattujen pommien harhaosumien syyksi arvailtiin esimerkiksi intialaisten karttatietojen puutteita.
Pakistan kiisti paikan olleen asejoukkojen koulutusleiri sekä Intian väitteet suurista tappioista. Sen sijaan Pakistan uhkasi vastaavansa "Intian aggressioon". 27. helmikuuta Pakistan ilmoitti vastaavan iskun Intian puolelle ja sanoi ampuneensa samalla alas kaksi intialaista lentokonetta. Yksi alas ammuttu intialainen lentäjä jäi vangiksi Pakistanin puolella rajaa. Vangiksi jäänyt Abhinandan Varthaman palautettiin Intiaan maaliskuussa 2019.
Intian ilmavoimien Mirage 2000.
Biwia

| Biwia |
| --- | --- |
 Biwia zezera
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Karppikalat Cypriniformes
Heimo::  Töröt Gobionidae
Suku::  Biwia  Jordan & Fowler, 1903
Katso myös
   Biwia Wikispeciesissä   Biwia Commonsissa 
Infobox OKNimi-testi OK: 
Biwia on karppikalojen lahkon töröjen heimoon (Gobionidae) kuuluva kalasuku, jota tavataan Japanissa ja Korean niemimaalla. Sen tieteellinen nimi viittaa Biwajärveen, jossa suvun tyyppilaji Biwia zezera esiintyy. Biwia-sukuun kuuluu neljä lajia:
Biwia springeri (Bănărescu & Nalbant, 1973)
Biwia tama Oshima, 1957
Biwia yodoensis Kawase & Hosoya, 2010
Biwia zezera (Ishikawa, 1895)
Bysantin kirjallisuus

Sivu Sudan käsikirjoituksesta, joka on kirjoitettu vuonna 1205, Vatikaanin kirjasto, Vaticanus graecus 1296, fol. 193r
Bysantin kirjallisuus on Bysantin eli Itä-Rooman keisarikunnan kreikankielistä kirjallisuutta, jossa antiikin helleeninen ja hellenistinen perinne säilyi uudessa, kristillisessä muodossa.
Uskonnollisen kirjallisuuden saralla kirjallisuuden huippusaavutuksia oli Uuden testamentin osuus Raamatusta. Tämä yhdistettynä suureen kunnioitukseen menneisyyden kirjallisuuden saavutuksiin teki Bysantin kirjallisuudesta erittäin konservatiivista. Kirjakielen piti myös säilyttää Uuden testamentin ja kirkkoisien puhetyylit. Ollen näin suuren kirjallisen tradition perillisenä se vähensi intoa ulkopuolisten ideoihin.
Tämä kohtuuton painotus vähensi omaperäisen ja kekseliäisyyden todennäköisyyttä. Ajan kirjallisuuden luomuksista on säilynyt vain vähän mieleenpainuvia teoksia nykyaikaan.
Bysanttilaisella kirjallisuudella oli kolme suurta kukoistuskautta. Ensimmäinen oli 300-luvulta 500-luvun loppuun, jolloin syntyi paljon uskonnollista ja historiallista kirjallisuutta. 800-luvulla alkoi toinen nousukausi ja 1100–1200-luvuilla.
Filosofian saralla merkittävä varhaisen bysanttilaisen ajan kirjailija on Proklos, joka oli merkittävä uusplatonismin ideoiden levittäjä Välimeren alueella. Runoudessa tunnetuin kirjailija oli Romanos Melodos, joka tunnettiin hymnografioistansa. Maallisessa runoudessa taas tunnetuin sankarirunoelma on Digenes Akritas, joka lienee syntynyt 900-luvulla. Filologian, retoriikan, grammatiikan ja ensyklopedian alalla Bysantin oppineet loivat runsaasti merkittäviä teoksia. Tietosanakirjoista tunnetuimpiin kuuluu Suda.
Aiheesta muualla

Kuvia tai muita tiedostoja aiheesta Bysantin kirjallisuus Wikimedia Commonsissa
Burtinle

| Burtinle |
| --- | --- |

 fiBurtinle Awrtable 
 7°48′N, 48°00′E 
Valtio:  Somalia
Alue:  Nugaal
Aikavyöhyke:  UTC+1
Väestö
Väkiluku:  94 193
Burtinle (somaliksi Burtiinle) on pieni kaupunki Nugaalin alueella Puntmaassa, Koillis-Somaliassa.
Alun perin kaupunkia asuttivat nomadiheimot, jotka kuuluivat Darod-klaaniin.
Maantiede

Burtinle on Burtinlen alueen keskus. Se sijaitsee Galkayon ja Garoowen välillä, lähellä Etiopiaa.
Väestö

Burtinlen kaupunkiseudulla asuu arviolta 31 193 asukasta ja maaseudulla noin 61 000 asukasta. Yhteensä Burtinlen väkiluku on arviolta 94 193.
Koulutus

Puntland Ministry of Educationin mukaan Burtinlen kaupungissa on 16 peruskoulua. Kouluja ovat muun muassa Hormud, Imamu Shafici, Magacley ja Meraysane. Kaupungissa sijaitsee Burtinle High-lukio.
Käännös suomeksi
Baureihe IK

| Baureihe IK |
| --- | --- |
 Baureihe IK 1025 Olympia-Stadionin metroasemalla vuonna 2015.
Perustiedot
Tyyppi:  sähkömoottorijuna
Liikennöitsijä:  BVG
Valmistaja:  Stadler Rail
Valmistusvuodet:  2015–2020
Istumapaikkoja:  72/80
Tekniset tiedot
Huippunopeus:  70 km/h
Pituus:  51 640 mm
Leveys:  2 400 mm
Korkeus:  3 210 mm
Raideleveys:  1 435 mm
Moottorin teho:  1 080 kW
Baureihe IK on Berliinin metrossa liikennöivä junamalli. Junat ovat Stadler Railin valmistamia ja ne perustuvat Stadlerin Tango-malliin. Kaksi ensimmäistä protojunaa toimitettiin 2015. Vuonna 2016 BVG tilasi 27 junaa ja ne toimitettiin 2018. Tämän jälkeen junia on tilattu lisää.
Junia käytettiin alun perin Kleinprofil-radoilla. Osaan junista on kuitenkin tehty kalustopulan takia muutoksia, jotta niitä voisi käyttää myös Großprofil-tyyppisillä radoilla.
Aiheesta muualla

Kuvia tai muita tiedostoja aiheesta Baureihe IK Wikimedia Commonsissa
B in the Mix: The Remixes

| B in the Mix: The Remixes Britney Spears |
| --- | --- | --- |

Remix-albumin tiedot
 Äänitetty : 1998–2005
 Julkaistu: 28. marraskuuta 2005
 Tuottaja(t): Peter Rauhofer, Junkie XL, Jason Nevins, Stuart Price, Bill Hamel, Dave Audé
 Tyylilaji: Pop
 Kesto: 50.05
 Levy-yhtiö: Jive
Britney Spearsn muut julkaisut
| Britney and Kevin: Chaotic 2005 | B in the Mix: The Remixes 2005 | The Singles Collection 2009 |
B in the Mix: The Remixes on Britney Spearsin ensimmäinen remix-albumi. Se julkaistiin 28. marraskuuta 2005. Remix-albumia on myyty maailmanlaajuisesti 300 000 kappaletta ja Yhdysvalloissa se myi 101 000 kappaletta.
Kappaleet

”Toxic” [Peter Rauhofer Reconstruction Mix Edit] – 6.45
”Me Against the Music” (featuring Madonna) [Justice Remix] – 4.01
”Touch of My Hand” [Bill Hamel Remix] – 5.19
”Breathe on Me” [Jacques Lu Cont's Thin White Duke Mix] – 3.56
”I’m a Slave 4 U” [Dave Audé Slave Driver Mix] – 5.52
”And Then We Kiss” [Junkie XL Remix] – 4.27
”Everytime” [Valentin Remix] – 3.24
”Early Mornin’” [Jason Nevins Remix] – 3.38
”Someday (I Will Understand)” [Hi-Bias Signature Radio Remix] – 3.46
”…Baby One More Time” [Davidson Ospina 2005 Remix] – 4.37
”Don’t Let Me Be the Last to Know” [Hex Hector Club Mix Edit] – 8.17
”Stronger” [UK and Japanese edition only] [Mac Quayle Mixshow Edit] – 4.48
”I’m Not a Girl, Not Yet a Woman” [UK and Japanese edition only] [Metro Mix] – 5.26
”Someday (I Will Understand)” [Japanese edition only] (featuring MCU) [Gota Remix] – 4.42
iTunes Deluxe Version Edition

12. ”Touch Of My Hand”  [Bill Hamend Dub]- 7.17
13. ”I’m a Slave 4 U”  [Dave Audé Slave Driver Exdented Mix]- 7.05
Singlet

And Then We Kiss
Baureihe 485

| Baureihe 485 |
| --- | --- |
 Baureihe 485 Prenzlauer Alleen asemalla vuonna 2004.
Perustiedot
Tyyppi:  sähkömoottorijuna
Valmistaja:  AEG, Adtranz, Bombardier
Valmistusvuodet:  1987–1992
Istumapaikkoja:  102
Tekniset tiedot
Huippunopeus:  90 km/h
Paino:  60 t
Pituus:  36 200 mm
Leveys:  3 000 mm
Raideleveys:  1 435 mm
Moottorin teho:  4 × 120 kW
Baureihe 485 on Berliinin S-Bahnilla liikennöivä junamalli. Se on vanhin S-Bahnilla liikennöivä junamalli, ja sarjan valmistaminen aloitettiin vuonna 1978. Junia valmistettiin yhteensä 166 yksikköä, joista vuonna 2021 käytössä oli 78 yksikköä. Junien huippunopeus on 90 km/h ja kiihtyvyys 0,68 m/s2. Niissä on 102 istumapaikkaa ja 202 seisomapaikkaa.
Aikaisemmin junat tunnettiin nimellä Baureihe 270, mutta vuonna 1992 otettiin käyttöön nykyinen nimitys.
Aiheesta muualla

Kuvia tai muita tiedostoja aiheesta Baureihe 485 Wikimedia Commonsissa
Candia

Candia voi tarkoittaa ainakin seuraavia:
Candia, Kreikan kaupunki ja samanniminen kunta, joka sijaitsee Kreetan saarella, Iraklionin alueyksikössä Kreetan alueella
Candia Canavese, kunta Italiassa Piemonten alueella olevassa Torinon metropolikaupungissa
Candia Lomellina, kunta Pohjois-Italiassa Pavian maakunnassa Lombardian alueella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Candia”, voi hakea sivunnimihaulla, laajalla sivunnimihaulla tai tekstihaulla.
Baureihe HK

| Baureihe HK |
| --- | --- |
 Baureihe HK 1004 lähdössä Mendelssohn-Bartholdy-Parkin metroasemalta.
Perustiedot
Tyyppi:  sähkömoottorijuna
Liikennöitsijä:  BVG
Valmistaja:  Adtranz, Bombardier
Lukumäärä:  24
Valmistusvuodet:  2001, 2005–2006
Numerointi:  1001–1024
Istumapaikkoja:  76
Tekniset tiedot
Huippunopeus:  60 km/h
Paino:  70,5 t
Pituus:  51 590 mm
Leveys:  2 300 mm
Korkeus:  3 170 mm
Raideleveys:  1 435 mm
Moottorin teho:  12 × 85 kW
Baureihe HK on Berliinin metrossa liikennöivä junamalli. Junia on 24 kappaletta ja ne ovat Kleinprofil-tyyppiä. Ensimmäiset neljä prototyypin yksikköä otettiin käyttöön vuonna 2001 ja loput yksikköä 20 vuosina 2006–2007.
Aiheesta muualla

Kuvia tai muita tiedostoja aiheesta Baureihe HK Wikimedia Commonsissa
Candi Sukuh

Temppelin päämonumentti
Candi Sukuh on hindutemppeli Keski- ja Itä-Jaavan provinssien rajalla Jaavan saarella Indonesiassa. Temppeli sijaitsee Mount Lawun rinteellä noin 900 metrin korkeudessa merenpinnasta. Temppeli rakennettiin 1400-luvulla ja sen uskotaan olleen shaivismin ja hedelmällisyyskultin pyhättö.
Wikimedia Commonsissa on kuvia tai muita tiedostoja aiheesta .
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Brooklynin katurata

| Brooklyn Street Circuit |
| --- | --- |

Sijainti:   Brooklyn, New York, Yhdysvallat
Valmistumisvuosi:  2017
Radan pituus:  1,95 km
Mutkia:  13
Suurimmat tapahtumat:  Formula E
Brooklyn Street Circuit eli Brooklynin katurata on katurata New Yorkissa, Yhdysvalloissa. Radalla kilpailtiin ensimmäistä kertaa vuonna 2017, Formula E -sarjan osakilpailujen merkeissä 15.–16. heinäkuuta 2017.
Voittajat > Formula E

| Kausi | Kuljettaja | Talli | Raportti |
| --- | --- | --- | --- |
| 2016–2017 |  |  | Raportti |
Aiheesta muualla

Kuvia tai muita tiedostoja aiheesta Brooklynin katurata Wikimedia Commonsissa
Kartta ja radan historiaa
Burton Lane

Burton Lane (alk. Burton Levy, 2. helmikuuta 1912 New York – 5. tammikuuta 1997 New York) oli yhdysvaltalainen säveltäjä ja sanoittaja, joka tunnetaan parhaiten menestyneestä Broadway-musikaalistaan Finian’s Rainbow.
Elämä ja ura

Burton Lane syntyi vuonna 1912 New Yorkissa ja jätti high schoolin kesken aloittaakseen uransa säveltäjänä. Hän työskenteli teini-ikäisenä sanoittaja Harold Adamsonin kanssa ja muutti 1930-luvulla Hollywoodiin säveltämään elokuvamusiikkia. Hän sävelsi musiikin noin 30 MGM- ja Paramount -yhtiöiden elokuvaan. Yksi hänen ensimmäisistä merkittävistä hiteistään oli kappale ”Everything I Have Is Yours” vuoden 1933 elokuvasta Suurkaupungin tytär. Adamsonin lisäksi Lane teki yhteistyötä muun muassa Frank Loesserin ja Ralph Freedin kanssa.
Vuonna 1947 Lane palasi New Yorkiin ja sai Broadwaylla menestystä säveltämällään musikaalilla Finian’s Rainbow, jonka sanoitti E. Y. Harburg. Näytelmä kertoi rasistisesta etelävaltiolaisesta, jonka ihonväri muuttuu mustaksi. Säveltäjä Harold Arlen, jonka kanssa Harburg oli tehnyt musiikkia jo pitkään, kieltäytyi näytelmän säveltämisestä, koska piti aihetta ”liian poliittisena”. Lane suostutteli Harburgin muun muassa poistamaan lynkkauskohtauksen ja lisäämään huumoria poliittisen sanoman vastapainoksi. Francis Ford Coppola ohjasi näytelmästä elokuvaversion Finianin sateenkaari vuonna 1968.
Hän jatkoi elokuvamusiikin säveltämistä MGM:lle, tällä kertaa yhteistyössä sanoittaja Alan Jay Lernerin kanssa. Heidän kappaleensa ”Too Late Now” elokuvasta Kuninkaalliset häät (1951) oli ehdolla Oscar-palkinnon saajaksi. Muita Lanen yhteistyökumppaneita 1950-luvulla olivat Dorothy Fields ja Ira Gershwin. Vuonna 1965 Lane teki Alan Jay Lernerin kanssa teatterimusikaalin On a Clear Day You Can See Forever, joka jäi hänen viimeiseksi suuren menestyksen saavuttaneeksi produktiokseen. Burton Lane valittiin Songwriters Hall of Fameen vuonna 1972.
Uransa loppuvuosina Lane toimi pitkään muun muassa ASCAPin johdossa. Hän kuoli New Yorkissa vuonna 1997.
Tuotanto > Broadwaylla

Earl Carroll’s Vanities (1931)
Singin’ the Blues (1931)
Hold on to Your Hats (1940)
Laffin Room Only (1944)
Finian’s Rainbow (1947)
On a Clear Day You Can See Forever (1965)
Carmelina (1979)
Lähde: Internet Broadway Database.
Tuotanto > Elokuvat

Suurkaupungin tytär (1933)
Kansansa sankarit (1937)
King of Gamblers (1937)
Her Husband Lies (1937)
Double or Nothing (1937)
Blonde Trouble (1937)
Partners of the Plains (1938)
Go Chase Yourself (1938)
College Swing (1938)
She Married a Cop (1939)
Flight at Midnight (1939)
Cafe Society (1939)
Me tähdet (1941)
7 tulppaania (1942)
Korvikerakastaja (1942)
Kuninkaalliset häät (1951)
Onni potkaisee (1953)
Jumalten lemmikki (1955)
Affair in Havana (1957)
Vaakasuora luutnantti (1961)
Judy Garland: Judy Garland & Friends (1963)
Finianin sateenkaari (1968)
Kerran kirkkaana päivänä (1970)
Heidin sävel (1980)
Lähde: Allmovie.